শাহানার খুব শখ গান শোনার, গল্পের বই পড়ে আলস্যে সময় কাটানোর। এ জন্য কোথাও চাকরিও করেন না। কিন্তু তাতে কী হবে। সংসার শুরু হয় সেই ভোর ৬টা থেকে। সাড়ে ৭টার মধ্যে সন্তান দুটোকে রেডি করে স্কুলে পাঠানো। এরপর স্বামী বাসা থেকে বের হন সাড়ে ৮টায়। তার নাশতা থেকে পোশাক সব দিকেই নজর রাখতে হয়। এরপর কাজের মেয়েটা এলে তাকে কাজ বুঝিয়ে দিতে দিতে সন্তানদের স্কুল থেকে আসার সময় হয়ে যায়। এরপর দুপুরের রান্না-খাবারের পর সন্তানদের নিয়ে ছুটতে হয় কোচিংয়ে। তাদের নিয়ে ফিরে সন্ধ্যার নাশতা, রাতের খাবারÑ এত কিছুর পর শরীর ভেঙে আসে। কোনো দিকেই মনোযোগ দেয়া হয় না। অথচ মনের আক্ষেপ থেকেই যায়। কিন্তু নিজের জন্য সময় বের হয় না এতটুকু।